《喜陈茹连国子迁南宪幕》
明代·韩日缵

莫道栖迟滞一官，飞腾意气喜相看。谭经尚拥皋比座，执法旋峨獬豸冠。

璧水已成三鳝兆，台霜还带一毡寒。雁行忽断清秋后，南北差池惜羽翰。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。